stanford-oval/wikipedia huggingface dataset:
ปิ่นลดา
ผลงาน

พ.ศ. 2546 นวนิยายเรื่องแรก ธาราตะวัน ตีพิมพ์ในนิตยสาร สกุลไทย
พ.ศ. 2547 นวนิยาย ธาราตะวัน ตีพิมพ์ครั้งที่ 1
พ.ศ. 2549 นวนิยายที่เขียนลงในอินเทอร์เน็ต อรุณรุ่งที่มัสยิปานา ตีพิมพ์เป็นรูปเล่ม
ดูเพิ่ม

รายชื่อนวนิยายไทย
แหล่งข้อมูลอื่น

บ้านปิ่นลดาที่เจเจวิลล่า เก็บถาวร 2006-09-03 ที่ เวย์แบ็กแมชชีน
ปริศนา พรายแสง

| ปริศนา พรายแสง |
| --- | --- |
ภาพปกอัลบั้ม Beautiful Sunday (พ.ศ. 2540)
สารนิเทศภูมิหลัง
ชื่ออื่น: ปุ๊กกี้ ปริศนา พรายแสง
เกิด: 26 พฤษภาคม พ.ศ. 2522 (45 ปี) พริสซิลลา จิวเมลลี่
คู่สมรส: สุรพันธุ์ จำลองกุล (หย่า) ปาณสาร จันทร์หอม (หย่า)
บุตร: 3 คน
อาชีพ: นักร้อง นักแสดง นักธุรกิจ
ปีที่แสดง: พ.ศ. 2537–2562
สังกัด: อาร์เอส (2538–2540)
พระสุรัสวดี: รางวัลเพลงประกอบภาพยนตร์ยอดเยี่ยม พ.ศ. 2539 - ได้แก่เพลง "พรุ่งนี้"
ThaiFilmDb
พริสซิลลา จิวเมลลี หรือ ปริศนา พรายแสง (เกิดวันที่ 26 พฤษภาคม พ.ศ. 2522) หรือ ปุ๊กกี้ เป็นอดีตนักร้องหญิงลูกครึ่งไทย–ออสเตรเลีย เข้าสู่วงการ และเป็นที่รู้จักอย่างมากจากการเป็นนักร้อง ภายใต้สังกัดอาร์เอส โปรโมชั่น มีชื่อเสียงจากเพลง SHA-LA-LA-LA, แข็งใจ, ขอแค่มีเธอ, Z เลย เป็นต้น
ประวัติ

ปริศนา พรายแสง (ชื่อเล่น ปุ๊กกี้) มีชื่อภาษาอังกฤษว่า พริสซิลลา จิวเมลลี่ เกิดวันที่ 26 พฤษภาคม พ.ศ. 2522 เป็นอดีตนักร้องลูกครึ่งไทย-ออสเตรเลีย โดยบิดามารดามีกิจการท่องเที่ยวระหว่างประเทศ มีผลงานเพลงกับค่ายอาร์เอส
เริ่มแรกปริศนาเซ็นสัญญาเป็นนักร้องในค่าย VIP ของเศรษฐา ศิระฉายา แต่เนื่องจากค่ายเพลงปิดตัวไปทำให้ไม่มีอัลบั้มเพลงออกมา หลังจากนั้นได้ส่งเดโมไปที่ค่ายเพลงอาร์เอส.โปรโมชั่น และผ่านการคัดเลือกให้เซ็นสัญญา โดยเริ่มผลงานแรกในวงการบันเทิงด้วยการแสดงมิวสิคซีรีส์ในอัลบั้มชุดแรกของศรราม เทพพิทักษ์ ในช่วงต้นปี พ.ศ. 2538 ซึ่งมิวสิคซีรีส์ดังกล่าวถูกนำมาตัดต่อเป็นมิวสิควิดีโอเพลง "อย่าใส่ใจ" หลังจากนั้นช่วงกลางปี พ.ศ. 2538 ได้ร้องเพลงประกอบละครเรื่องเงาราหูทางช่อง 3 ในเพลง "คงมีสักวัน" ซึ่งถือเป็นผลงานเพลงแรกในฐานะนักร้อง
ช่วงต้นปี พ.ศ. 2539 ปุ๊กกี้ได้มีผลงานเพลงอัลบั้มแรกในชื่ออัลบั้ม Pookie วางแผงเมื่อวันที่ 14 กุมภาพันธ์ พ.ศ. 2539 มีเพลงฮิตเช่น "แข็งใจ" "Z เลย" "ขอแค่มีเธอ" "เหตุผลข้อเดียว" "ช็อกโกแลต" และ "เป็นไปได้ไหม" โดยเพลง "ขอแค่มีเธอ" ยังได้ถูกนำไปประกอบละครเรื่องปีหนึ่งเพื่อนกันและวันอัศจรรย์ของผม อีกด้วย อัลบั้มชุดนี้ได้มีการเปลี่ยนปกฉลองความสำเร็จซึ่งมียอดขายมากกว่าหนึ่งล้านตลับ  และยังเป็นอัลบั้มที่มียอดจำหน่ายสูงสุดติดอันดับท็อป 5 ของประเทศไทยในปีนั้น
ในช่วงปลายปีดังกล่าวได้ร้องเพลงประกอบภาพยนตร์ ล่องจุ๊น ขอหมอนใบนั้นที่เธอฝันยามหนุน ในเพลง "พรุ่งนี้" ซึ่งได้รับรางวัลเพลงประกอบภาพยนตร์ยอดเยี่ยมจากงานประกาศผลตุ๊กตาทองในปีนั้น
ต่อมาในปี 2540 ได้มีอัลบั้มพิเศษออกมา โดยเป็นการนำเพลงเก่า ทั้งเพลงไทยและเพลงสากลมาร้องใหม่ ในอัลบั้ม Wowderful! มีเพลงฮิตเช่น SHA-LA-LA-LA-LA  "ใกล้" (เพลงใหม่เพลงเดียวในอัลบั้ม) "ไม่เคยรักกันเลยใช่ไหม" (เพลงเก่าของหนุ่ม ศรราม เทพพิทักษ์) และ "HOW CAN LOVE HURT SO MUCH" และอัลบั้มนี้ก็มียอดขายมากกว่าล้านตลับเช่นกัน
ชีวิตส่วนตัว

ปริศนาจบการศึกษาระดับปริญญาตรี TAFE College Sydney Australia ด้านครอบครัว สมรสครั้งแรกกับสุรพันธุ์ จำลองกุล (ต๋อง) อดีตนักร้องวงทู ที่ตกเป็นข่าวฮือฮาในเรื่องที่อายุยังน้อยและกำลังมีชื่อเสียงในวงการเพลง อีกทั้งยังเป็นการไม่เห็นด้วยของมารดา มีลูกด้วยกัน 2 คน โดยคนโตเป็นลูกสาว อีกคนเป็นลูกชาย แต่ต่อมาทั้งสองระหองระแหงจนถึงขั้นหย่าร้างกันเมื่อกลางปี 2547
และได้สมรสครั้งที่ 2 กับปาณสาร จันทร์หอม ได้ไปตั้งรกรากที่ประเทศออสเตรเลีย แต่แต่งงานได้ปีกว่าก็หย่าขาดกับสามี และย้ายกลับมาประเทศไทย ทำธุรกิจ จนกระทั่งมีลูกกับกับสามีนักธุรกิจส่งออกเสื้อผ้าสำเร็จรูปอีก 1 คน
คดีความ

เมื่อวันที่ 17 มิถุนายน 2562 เวลา 22.30 ป.ป.ส. รวบตัวปริศนาและชลวิทย์ คีตะตระกูล ชายที่เธอคบหา ในหมู่บ้านย่านรามอินทรา พบยาเค 5.2 กิโลกรัม   วันที่ 4 พฤศจิกายน 2563  ศาลอาญา ถนนรัชดาภิเษก มีคำพิพากษาจำคุกปริศนา และนายชลวิทย์ คีตะตระกูล สามี  ในคดียาเสพติดและฟอกเงิน คนละ 38 ปี 9 เดือน ปรับคนละ  1,800,000 บาท
ผลงานเพลง > สตูดิโออัลบั้ม

| ปี | ชื่ออัลบั้ม | รายชื่อเพลง |
| --- | --- | --- |
| 2539 | Pookie วางจำหน่าย: 14 กุมภาพันธ์ พ.ศ. 2539  สังกัด: อาร์เอส  รูปแบบ: เทป, ซีดี |  แข็งใจ  Z เลย  เหตุผลข้อเดียว  เป็นไปได้ไหม  อย่างกะนัดไว้  ขอแค่มีเธอ  ช็อกโกแลต  อย่ารักกัน  Puppy Love  การบ้าน |
| 2540 | Wowderful! วางจำหน่าย: 5 มิถุนายน พ.ศ. 2540  สังกัด: อาร์เอส  รูปแบบ: เทป, ซีดี |  ใกล้  SHA-LA-LA-LA-LA (ต้นฉบับ The Walkers (Danish band))  ไม่เคยรักกันเลยใช่ไหม  HOW CAN LOVE HURT SO MUCH  อย่าพูดเลย  REALITY  ห่วงใยเหลือเกิน  I ONLY WANNA BE WITH YOU  เหงา  YOUR EYES |
| 2540 | Beautiful Sunday วางจำหน่าย: 11 ตุลาคม พ.ศ. 2540  สังกัด: อาร์เอส  รูปแบบ: เทป, ซีดี |  Beautiful Sunday  คิดถึงจริงจริง  ใกล้  Z เลย  แข็งใจ  How Can Love Hurt So Much  Sha-La-La-La-La  ขอแค่มีเธอ  เหตุผลข้อเดียว  ไม่เคยรักกันเลยใช่ไหม  เป็นไปได้ไหม  ช็อกโกแลต |
ผลงานเพลง > อัลบั้มพิเศษ

| ปี | ชื่ออัลบั้ม | รายชื่อเพลง |
| --- | --- | --- |
| 2539 | อัลบั้มเพลงประกอบภาพยนตร์ "ล่องจุ๊น" วางจำหน่าย: พ.ศ. 2539  สังกัด: อาร์เอส  รูปแบบ: เทป, ซีดี |  ล่องจุ๊น (เต๋า สมชาย)  พรุ่งนี้ (สุรัช ทับวัง)  เพิ่งเคยรู้สึก (เต๋า สมชาย)  พรุ่งนี้ (ปริศนา พรายแสง) *  วันของเรา (เต๋า สมชาย)  ใจไม่แพ้ (เต๋า สมชาย)  ความหวัง (INSTRUMENTAL)  พรุ่งนี้ (ดนตรีฝึกร้อง) |
| 2547 | คิดถึงแม่ วางจำหน่าย: 1 สิงหาคม พ.ศ. 2547  สังกัด: อาร์เอส  รูปแบบ: เทป, ซีดี, วีซีดี |  ก่อนไม่มีแม่ให้กอด  คนแรกที่รักได้ (คนสุดท้ายที่จะไม่รัก)  เด็กบ้านนอก  ตักคุณน่าหนุนนอนตาย  ผู้หญิงธรรมดา  พี่สาวคนโต  แม่เชื่อก็พอ  แม่ไม่สั่งสอน  ลูกที่แย่ อยากเป็นแม่ที่ดี *  อิ่มอุ่น |
ผลงานเพลง > เพลงประกอบละคร/ภาพยนตร์

เพลง "คงมีสักวัน" ประกอบละครเรื่อง เงาราหู ทางช่อง 3 (พ.ศ. 2538)
เพลง "ขอแค่มีเธอ" ประกอบละครเรื่อง ปีหนึ่งเพื่อนกันและวันอัศจรรย์ของผม  ทางช่อง 7 (พ.ศ. 2539)
เพลง "เจนนี่" ประกอบภาพยนตร์เรื่อง เจนนี่ กลางวันครับ กลางคืนค่ะ (พ.ศ. 2539) / ร่วมร้องประสานเสียงกับ โจ , ลิฟท์ , โมเม
เพลง "พรุ่งนี้" ประกอบภาพยนตร์เรื่อง ขอหมอนใบนั้นที่เธอฝันยามหนุน (พ.ศ. 2539)
ผลงานเพลง > คอนเสิร์ต

"Superteens Superconcert" (รับเชิญ) 17 กุมภาพันธ์ 2539 อินดอร์ สเตเดี้ยม หัวหมาก / Z เลย, แข็งใจ
"Pepsi-Teenology Concert Waab-Z" 6 เมษายน 2539 อินดอร์ สเตเดี้ยม หัวหมาก
"Waab Boy Waab Concert" (รับเชิญ) 25 พฤษภาคม 2539 ไอซ์แลนด์ ฮอลล์ แฟชั่นไอซ์แลนด์ / คนน่ารัก, เมดเล่ย์ ขอแค่มีเธอ/แข็งใจ, Z เลย
"RS.Meeting Concert ตามระเบียบเต้น" 1 กุมภาพันธ์ 2540 MBK Hall รวมศิลปิน / Z เลย, ยอมทุกที Dome Feat. Pookie, ยิ้มไว้ (ไม่ต้องกั๊ก) รวมศิลปิน
"Super Shake คอนเสิร์ต Siren Love You Zoo A-Ha ซ่าส์ สะเทือน" (รับเชิญ)14 มิถุนายน 2540 MBK Hall / Sha la la la la, ใกล้
"Pookie Wowderful Dancing Concert" 26 กรกฎาคม 2540 MCC Hall เดอะมอลล์ บางกะปิ
"Concert Sweet Hot Mix Ziggaza" (รับเชิญ) 18 ตุลาคม 2540 MCC Hall เดอะมอลล์ บางกะปิ / Beatiful Sunday, คิดถึงจริง ๆ
7 สีคอนเสิร์ต (ไม่ทราบ) 2540 ศูนย์การค้าเซ็นทรัล พลาซ่า พระราม2 / อย่าพูดเลย
"RAPTOR 2012 Encore Concert" (รับเชิญ)  21 เมษายน 2555 อิมแพค อารีน่า เมืองทองธานี / อย่าพูดเลย, Z เลย, Sha la la la la, ปลอบเพื่อน
ผลงานเพลง > คอนเสิร์ตอื่น ๆ

"JDNA CONCERT" (รับเชิญ) 15 กรกฎาคม 2560 อิมแพค อารีน่า เมืองทองธานี / Sha la la la la
"คอนเสิร์ต RCA 90´s Reunion 2" 23 ธันวาคม 2560
ผลงานการแสดง > ภาพยนตร์

เอ๋อเหรอ (2548)
ผลงานการแสดง > ละครโทรทัศน์

​รักคุณเท่าช้าง​ ​(2568)
ผลงานการแสดง > มิวสิกวีดีโอ

อย่าใส่ใจ ของ ศรราม เทพพิทักษ์ (2537)
เหงา...เข้าใจ ของ ปาน ธนพร (2547)
บุญเสริม สาตราภัย

| บุญเสริม สาตราภัย |
| --- | --- |

เกิด: 7 มีนาคม พ.ศ. 2471 เชียงใหม่, มณฑลพายัพ
เสียชีวิต: 16 สิงหาคม พ.ศ. 2560 (89 ปี)
สัญชาติ:  ไทย
อาชีพ: ช่างภาพ
มีชื่อเสียงจาก: ช่างภาพประวัติศาสตร์ล้านนา
บุญเสริม สาตราภัย หรือที่รู้จักกันในนาม ลุงบุญเสริม เป็นช่างภาพประวัติศาสตร์ชาวเชียงใหม่ ภาพถ่ายทางประวัติศาสตร์ต่าง ๆ ของเชียงใหม่และล้านนาส่วนใหญ่ล้วนเป็นฝีมือการถ่ายภาพของบุญเสริม
ประวัติ

บุญเสริม เกิดเมื่อวันที่ 7 มีนาคม พ.ศ. 2471 ณ บ้านพักนายไปรษณีย์โทรเลขเชียงใหม่ (ปัจจุบันคือพิพิธภัณฑ์ไปรษณีย์เชียงใหม่แม่ปิง) เป็นบุตรของพระอาจโทรการ (เอื้อน สาตราภัย) นายไปรษณีย์โทรเลขเชียงใหม่คนแรก มารดาชื่อ คำไฝ ไชยวัณณ์ บุญเสริมมีบุตรสาว 2 คน คือ อัญชลี คอฟฟ์แมนน์ และ ปวีณา อะบายานิ
ประวัติ > การศึกษา

บุญเสริม จบการศึกษาชั้นอนุบาล ที่โรงเรียนสาขาดาราวิทยาลัย เชิงสะพานนวรัฐฝั่งตะวันออก ต่อมาในปี พ.ศ. 2479 จึงย้ายไปเรียนต่อชั้นประถมปีที่ 1 ที่โรงเรียนปรินส์รอยแยลส์วิทยาลัย เนื่องจากโรงเรียนสาขาดารา เป็นโรงเรียนสำหรับสตรี และศึกษาต่อจนถึงชั้นมัธยมปีที่ 2
พ.ศ. 2484 เกิดสงครามโลกครั้งที่สอง รัฐบาลสั่งปิดโรงเรียนทั่วประเทศ โรงเรียนปรินส์ฯ ถูกรัฐบาลเข้ายึดครอง เพราะเป็นโรงเรียนของคณะมิชชั่นนารีอเมริกันซึ่งเป็นคู่สงครามกับไทย ได้มีการสร้างค่ายพักสำหรับทหารไทยขึ้นในเขตโรงเรียน เมื่อเปิดเทอมใหม่ในปี พ.ศ. 2485 บุญเสริมจึงย้ายไปเรียนที่โรงเรียนยุพราชวิทยาลัย
ประวัติ > การทำงาน

บุญเสริม เริ่มทำงานครั้งแรกที่ร้านขายปุ๋ยวิทยาศาสตร์ของพี่สาวที่ตลาดต้นลำไย ซึ่งเป็นร้านขายปุ๋ยวิทยาศาสตร์แรกของเมืองเชียงใหม่ ระหว่างที่ทำงานที่นี่ บุญเสริมได้รับการแนะนำและการฝึกสอนทางด้านเทคนิคการถ่ายภาพจากนายแพทย์อุทัย สนธินันท์ พี่เขยซึ่งเป็นช่างฝีมือถ่ายรูปมือดี ด้วยความรักและความมุ่งมั่นในการถ่ายรูป บุญเสริมได้ฝึกฝนเทคนิคการทำงานด้านนี้ตลอดเวลา เมื่อมีเวลาว่างจากการขายปุ๋ยนั้นเขามักออกไปตระเวณถ่ายรูปสถานที่และโบราณสถานต่าง ๆ ในเมืองเชียงใหม่อยู่เสมอ รวมทั้งมีโอกาสติดตามพี่เขยออกไปถ่ายรูปในต่างจังหวัดต่าง เพราะพี่เขยเป็นหัวหน้าหน่วยควบคุมไข้มาลาเรียภาคเหนือมักจะต้องออกตรวจท้องที่
การทำงานดังกล่าวช่วยเพิ่มประสบการณ์ในการถ่ายรูปให้เขาอย่างมาก จนบุญเสริมคุ้นเคยกับนักหนังสือพิมพ์เชียงใหม่แทบทุกคน เนื่องจากในช่วงนั้นสำนักพิมพ์ต่างๆ ยังไม่มีช่างภาพเป็นของตัวเอง เพราะกล้องถ่ายรูปมีราคาแพง ฉะนั้นเมื่อมีการรายงานข่าวใหญ่ครั้งใด จึงมักจะมาขอให้เขาไปช่วยถ่ายรูปให้
ในปี พ.ศ. 2503 เขาได้เข้าทำงานในกองบรรณาธิการหนังสือพิมพ์คนเมือง ในหน้าที่ผู้สื่อข่าว เขาเคยร่วมคณะสำรวจชนเผ่า "ผีตองเหลือง" กับไกรศรี นิมมานเหมินท์ และเป็นที่มาของสารคดีเรื่องผีตองเหลือง ลงในหนังสือพิมพ์คนเมือง และได้รับรางวัลผลงานยอดเยี่ยมจากมูลนิธีวิชาการหนังสือพิมพ์ ซึ่งมีพระเจ้าวรวงศ์เธอ กรมหมื่นนราธิปพงศ์ประพันธ์ เป็นประธาน โดยได้รับโล่เกียรติยศจากพลเอกถนอม กิตติขจร รองนายกรัฐมนตรี (ในขณะนั้น) เมื่อปี พ.ศ. 2506 นับเป็นนักหนังสือพิมพ์ภูมิภาคคนแรกและคนเดียวที่ได้รับรางวัลนี้ เขาทำงานอยู่ที่สำนักพิมพ์คนเมืองจนถึง พ.ศ. 2513 จึงย้ายไปทำงานกับหนังสือพิมพ์ไทยนิวส์จนถึง พ.ศ. 2525 จึงลาออกจากงานหนังสือพิมพ์ ซึ่งนับเป็นการหันหลังให้กับวงการหนังสือพิมพ์อย่างสิ้นเชิง
ประวัติ > ถึงแก่กรรม

เขาเสียชีวิต เมื่อวันที่ 16 สิงหาคม พ.ศ. 2560
แหล่งข้อมูลอื่น

บุญเสริม สาตราภัย : ไม่เคยลืม.  มราบรีหรือชนเผ่าตองเหลือง. (2551). ค้นเมื่อวันที่ 10 กรกฎาคม 2551
บุญเสริม สาตราภัย คนเก็บอดีตล้านนา. (2551). ค้นเมื่อวันที่ 10 กรกฎาคม 2551
บุญเสริม สาตราภัย.  (2550).  ล้านนา ... เมื่อตะวา.   เชียงใหม่: บุ๊คเวิร์ม.
บุญเสริม สาตราภัย.  (2551). ค้นเมื่อวันที่ 10 กรกฎาคม 2551
บุญเสริม สาตราภัย.  (2551). สัมภาษณ์.  11 กรกฎาคม.
โลกล้านนา. (2551). บุญเสริม สาตราภัย.  บุคคลทางวัฒนธรรม.  ค้นเมื่อวันที่ 10 กรกฎาคม 2551
ไอเดียล้านนา. (2551). บุญเสริม สาตราภัย ผู้บันทึกภาพประวัติศาสตร์ล้านนา. (2551).
มหาวิทยาลัยเซี่ยงไฮ้เจียวทง

| --- | --- |
上海交通大学

คติพจน์: 饮水思源, 爱国荣校。
ประเภท: มหาวิทยาลัยของรัฐ
สถาปนา: พ.ศ. 2439
อธิการบดี: Zhang Jie (张杰)
ปริญญาตรี: 19,432 วิทยาลัยแพทย์ศาสตร์ 3,445  
บัณฑิตศึกษา: 13,628 วิทยาลัยแพทย์ศาสตร์ 2,747
ที่ตั้ง: เซี่ยงไฮ้, ประเทศจีน 31°12′03″N 121°25′47″E﻿ / ﻿31.20083°N 121.42972°E﻿ / 31.20083; 121.42972﻿ (มหาวิทยาลัยเซี่ยงไฮ้เจียวทง)
วิทยาเขต: เขตเมือง
เครือข่าย: C9 ลีก
เว็บไซต์: ภาษาจีน ภาษาอังกฤษ
มหาวิทยาลัยเซี่ยงไฮ้เจียวทง (อักษรจีนตัวย่อ: 上海交通大学; อักษรจีนตัวเต็ม: 上海交通大學; พินอิน: Shànghǎi Jiāotōng Dàxué) เป็นหนึ่งในมหาวิทยาลัยรัฐที่เก่าแก่ที่สุดในประเทศจีน ก่อตั้งในปี พ.ศ. 2439 (ค.ศ. 1896) ในเมืองเซี่ยงไฮ้ สาธารณรัฐประชาชนจีน โดยมีนักศึกษากว่า 28,000 คน และมีคณาจารย์กว่า 1,400 คน
มหาวิทยาลัยเป็นที่รู้จักส่วนหนึ่งจากการจัดอันดับสถาบันอุดมศึกษา
มหาวิทยาลัยร่วมอยู่ในโครงการสานสัมพันธ์สู่เอเชียด้วยการฝึกงานและแลกเปลี่ยนนักศึกษา
ฟิตนะฮ์ครั้งที่หนึ่ง

ฟิตนะฮ์ครั้งที่หนึ่ง เป็นสงครามกลางเมืองครั้งแรกของประชาชาติมุสลิม นำไปสู่การล้มล้างรัฐเคาะลีฟะฮ์รอชิดูนและการก่อตั้งรัฐเคาะลีฟะฮ์อุมัยยะฮ์ ฟิตนะฮ์ครั้งนี้ประกอบด้วยการรบหลัก 3 ครั้งระหว่างอะลี อิบน์ อะบี ฏอลิบ เคาะลีฟะฮ์รอชิดูนคนที่ 4 กับฝ่ายต่อต้าน
ที่มาของฟิตนะฮ์ครั้งที่หนึ่งเริ่มจากการลอบสังหารอุมัร เคาะลีฟะฮ์รอชิดูนคนที่ 2 ในปี ค.ศ. 644 ก่อนเสียชีวิตอุมัรตั้งสภาที่ปรึกษาซึ่งเลือกอุษมานเป็นเคาะลีฟะฮ์คนต่อไป ฝ่ายตรงข้ามวิจารณ์การปกครองช่วงท้ายของอุษมานว่ามีความเป็นคติเห็นแก่ญาติและสังหารอุษมานในปี ค.ศ. 656 ต่อมาอะลีได้รับเลือกเป็นเคาะลีฟะฮ์คนที่ 4 แต่ถูกอาอิชะฮ์ ฏ็อลฮะฮ์และสุบัยรต่อต้านและเรียกร้องให้มีการเลือกตั้งเคาะลีฟะฮ์ใหม่ ทั้งสองฝ่ายรบกันในสงครามอูฐในเดือนธันวาคม ค.ศ. 656 ซึ่งอะลีได้รับชัยชนะ หลังจากนั้นมุอาวิยะฮ์ ผู้ว่าการซีเรียประกาศสงครามกับอะลีด้วยต้องการล้างแค้นให้อุษมาน กองทัพของอะลีกับมุอาวิยะฮ์รบกันในยุทธการที่ศิฟฟีนในเดือนกรกฎาคม ค.ศ. 657 แต่เอาชนะกันไม่ได้และตัดสินด้วยอนุญาโตตุลาการ
อนุญาโตตุลาการนี้ถูกปฏิเสธจากเคาะวาริจญ์ กลุ่มคนซึ่งเดิมสนับสนุนอะลี เคาะวาริจญ์ประกาศให้อะลี มุอาวิยะฮ์และผู้สนับสนุนเป็นผู้ปฏิเสธศรัทธา และการหลั่งเลือดผู้ปฏิเสธศรัทธานั้นเป็นสิ่งกระทำได้ หลังเคาะวาริจญ์ก่อความรุนแรงมากขึ้น กองทัพอะลีเอาชนะเคาะวาริจญ์ในยุทธการที่นะฮ์เราะวานในเดือนกรกฎาคม ค.ศ. 658 จากนั้นไม่นานมุอาวิยะฮ์ยึดครองอียิปต์ด้วยความช่วยเหลือจากอัมร์ อิบน์ อัล-อัส ผู้ว่าการอียิปต์
ในปี ค.ศ. 661 อะลีถูกลอบสังหารโดยอับดุรเราะฮ์มาน อิบน์ มุลญัม เคาะวาริจญ์ผู้ต้องการล้างแค้นความพ่ายแพ้ที่นะฮ์เราะวาน ฮะซัน อิบน์ อะลี บุตรคนโตของอะลีดำรงตำแหน่งเคาะลีฟะฮ์แต่ไม่ได้รับการยอมรับจากมุอาวิยะฮ์ หลังจากนั้นสถานการณ์หลายอย่างบีบบังคับให้ฮะซันต้องยอมเจรจากับมุอาวิยะฮ์จนเกิดเป็นสนธิสัญญาฮะซัน-มุอาวิยะฮ์ เป็นอันสิ้นสุดฟิตนะฮ์ครั้งที่หนึ่ง ในสนธิสัญญานี้ฮะซันยอมสละตำแหน่งเคาะลีฟะฮ์ให้มุอาวิยะฮ์ แลกกับการประกันความปลอดภัยแก่มุสลิมและคืนตำแหน่งเคาะลีฟะฮ์ให้ทายาทของฮะซันหลังมุอะวิยะฮ์เสียชีวิต มุอะวิยะฮ์เข้าพิธีแต่งตั้งเป็นเคาะลีฟะฮ์ที่เมืองเยรูซาเลมในปี ค.ศ. 661 เป็นการสิ้นสุดของรัฐเคาะลีฟะฮ์รอชิดูน และจุดเริ่มต้นของรัฐเคาะลีฟะฮ์อุมัยยะฮ์
ประเทศสวีเดนในพาราลิมปิกฤดูร้อน 2020

| ประเทศสวีเดน ในพาราลิมปิกฤดูร้อน 2020 |
| --- | --- |

รหัสประเทศ: SWE
เอ็นพีซี: คณะกรรมการพาราลิมปิกสวีเดน
ณ โตเกียว, ญี่ปุ่น 24 สิงหาคม ค.ศ. 2021 (2021-08-24) – 5 กันยายน ค.ศ. 2021 (2021-09-05)
นักกีฬา: 26 คน (ชาย 11 คน / หญิง 15 คน) ใน 11 ชนิดกีฬา
เหรียญ:  ทอง 0 เงิน 0 ทองแดง 0 รวม 0 
การเข้าร่วมแข่งขันพาราลิมปิกฤดูร้อน
1960 1964 1968 1972 1976 1980 1984 1988 1992 1996 2000 2004 2008 2012 2016 2020 2024
ประเทศสวีเดน จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564  คณะกรรมการพาราลิมปิกแห่งประเทศสวีเดนได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 26 คน เข้าร่วมการแข่งขันใน 11 ชนิดกีฬา
จำนวนผู้เข้าแข่งขัน

| กีฬา | ชาย | หญิง | รวม |
| --- | --- | --- | --- |
| ยิงธนู | 0 | 1 | 1 |
| กรีฑา | 2 | 1 | 3 |
| บ็อกเซีย | 0 | 1 | 1 |
| จีกรยาน | 2 | 2 | 4 |
| ขี่ม้า | 0 | 2 | 2 |
| ยูโด | 0 | 1 | 1 |
| พาราแคนู | 0 | 1 | 1 |
| ยิงปืน | 3 | 2 | 5 |
| ว่ายน้ำ | 0 | 2 | 2 |
| เทเบิลเทนนิส | 3 | 2 | 5 |
| วีลแชร์เทนนิส | 1 | 0 | 1 |

| รวม | 11 | 15 | 26 |
กรีฑา

| นักกีฬา | รายการ | ชิงชนะเลิศ> ผล | ชิงชนะเลิศ> คะแนน | อันดับ |
| --- | --- | --- | --- | --- |
| เพอร์ จอนส์สัน | Men's long jump T13 |  |  |  |
| โทเบียส จอนส์สัน | Men's long jump T12 |  |  |  |
ดูเพิ่ม

ประเทศสวีเดนในพาราลิมปิก
รายชื่อผู้เชิญธงชาติสวีเดนในพาราลิมปิก
รายชื่อนักกีฬาสวีเดนที่ได้รับเหรียญรางวัลพาราลิมปิก
แหล่งข้อมูลอื่น

โตเกียว 2020 เก็บถาวร 2016-08-25 ที่ เวย์แบ็กแมชชีน
โตเกียว 2020 (IOC)
คณะกรรมการพาราลิมปิกแห่งชาติญี่ปุ่น
เว็บไซต์ทางการ
| ด ค กประเทศที่เข้าร่วมแข่งขันพาราลิมปิกฤดูร้อน 2020 ที่ โตเกียว ประเทศญี่ปุ่น |
| --- | --- |
แอฟริกา:   แอลจีเรีย   แองกวิลลา   เบนิน   บอตสวานา   บูร์กินาฟาโซ   บุรุนดี   แคเมอรูน   กาบูเวร์ดี   แอฟริกากลาง   ชาด   คอโมโรส   สาธารณรัฐคองโก   สาธารณรัฐประชาธิปไตยคองโก   จิบูตี   อียิปต์   อิเควทอเรียลกินี   เอริเทรีย   เอธิโอเปีย   กาบอง   แกมเบีย   กานา   กินี   กินี-บิสเซา   โกตดิวัวร์   เคนยา   เลโซโท   ไลบีเรีย   ลิเบีย   มาดากัสการ์   มาลาวี   มาลี   มอริเตเนีย   มอริเชียส   โมร็อกโก   โมซัมบิก   นามิเบีย   ไนเจอร์   ไนจีเรีย   รวันดา   เซาตูแมอีปริงซีป   เซเนกัล   เซเชลส์   เซียร์ราลีโอน   โซมาเลีย   แอฟริกาใต้   ซูดานใต้   ซูดาน   เอสวาตีนี   แทนซาเนีย   โตโก   ตูนิเซีย   ยูกันดา   แซมเบีย   ซิมบับเว 
อเมริกา:   แอนทีกาและบาร์บิวดา   อาร์เจนตินา   อารูบา   บาฮามาส   บาร์เบโดส   เบลีซ   เบอร์มิวดา   โบลิเวีย   บราซิล   หมู่เกาะบริติชเวอร์จิน   แคนาดา   หมู่เกาะเคย์แมน   ชิลี   โคลอมเบีย   คอสตาริกา   คิวบา   ดอมินีกา   สาธารณรัฐโดมินิกัน   เอกวาดอร์   เอลซัลวาดอร์   กรีเนดา   กัวเตมาลา   กายอานา   เฮติ   ฮอนดูรัส   จาเมกา   เม็กซิโก   นิการากัว   ปานามา   ปารากวัย   เปรู   ปวยร์โตรีโก   เซนต์คิตส์และเนวิส   เซนต์ลูเชีย   เซนต์วินเซนต์และเกรนาดีนส์   ซูรินาม   ตรินิแดดและโตเบโก   สหรัฐ   อุรุกวัย   เวเนซุเอลา   หมู่เกาะเวอร์จินของสหรัฐ 
เอเชีย:   อัฟกานิสถาน   บาห์เรน   บังกลาเทศ   ภูฏาน   บรูไน   กัมพูชา   จีน   ติมอร์-เลสเต   ฮ่องกง   อินเดีย   อินโดนีเซีย   อิหร่าน   อิรัก   ญี่ปุ่น   จอร์แดน   คาซัคสถาน   คีร์กีซสถาน   ลาว   เลบานอน   มาเลเซีย   มัลดีฟส์   มองโกเลีย   พม่า   เนปาล   เกาหลีเหนือ   โอมาน   ปากีสถาน   ปาเลสไตน์   ฟิลิปปินส์   กาตาร์   ซาอุดีอาระเบีย   สิงคโปร์   เกาหลีใต้   ศรีลังกา   ซีเรีย   จีนไทเป   ทาจิกิสถาน   ไทย   เติร์กเมนิสถาน   สหรัฐอาหรับเอมิเรตส์   อุซเบกิสถาน   เวียดนาม   เยเมน 
ยุโรป:   แอลเบเนีย   อันดอร์รา   อาร์มีเนีย   ออสเตรีย   อาเซอร์ไบจาน   เบลารุส   เบลเยียม   บอสเนียและเฮอร์เซโกวีนา   บัลแกเรีย   โครเอเชีย   ไซปรัส   เช็กเกีย   เดนมาร์ก   เอสโตเนีย   ฟินแลนด์   ฝรั่งเศส   จอร์เจีย   เยอรมนี   สหราชอาณาจักร   กรีซ   ฮังการี   ไอซ์แลนด์   ไอร์แลนด์   อิสราเอล   อิตาลี   คอซอวอ   ลัตเวีย   ลีชเทินชไตน์   ลิทัวเนีย   ลักเซมเบิร์ก   มาซิโดเนียเหนือ   มอลตา   มอลโดวา   โมนาโก   มอนเตเนโกร   เนเธอร์แลนด์   นอร์เวย์   โปแลนด์   โปรตุเกส   โรมาเนีย   ซานมารีโน   เซอร์เบีย   สโลวาเกีย   สโลวีเนีย   สเปน   สวีเดน   สวิตเซอร์แลนด์   ตุรกี   ยูเครน 
โอเชียเนีย:   อเมริกันซามัว   ออสเตรเลีย   หมู่เกาะคุก   ฟีจี   กวม   คิริบาส   หมู่เกาะมาร์แชลล์   ไมโครนีเชีย   นาอูรู   นิวซีแลนด์   ปาเลา   ปาปัวนิวกีนี   ซามัว   ตองงา   ตูวาลู   วานูวาตู 
อื่นๆ:   ทีมนักกีฬาผู้ลี้ภัย   นักกีฬารัสเซีย
ประเทศสวีเดนในพาราลิมปิกฤดูร้อน 2016

| ประเทศสวีเดน ในพาราลิมปิกฤดูร้อน 2016 |
| --- | --- |

รหัสประเทศ: SWE
เอ็นพีซี: คณะกรรมการพาราลิมปิกแห่งชาติสวีเดน
ณ รีโอเดจาเนโร, ประเทศบราซิล 7 กันยายน ค.ศ. 2016 (2016-09-07) – 18 กันยายน ค.ศ. 2016 (2016-09-18)
นักกีฬา: 57 คน  ใน 15 ชนิดกีฬา
ผู้เชิญธงชาติ: มาจา รีชาร์ด
เหรียญ อันดับ 49:  ทอง 1 เงิน 4 ทองแดง 5 รวม 10 
การเข้าร่วมแข่งขันพาราลิมปิกฤดูร้อน
1960 1964 1968 1972 1976 1980 1984 1988 1992 1996 2000 2004 2008 2012 2016 2020 2024
ประเทศสวีเดน เข้าร่วมแข่งขันกีฬาพาราลิมปิกฤดูร้อน ครั้งที่ 15 ค.ศ. 2016 (พ.ศ. 2559) ณ เมืองรีโอเดจาเนโร ประเทศบราซิล ระหว่างวันที่ 7-18 กันยายน พ.ศ. 2559  คณะกรรมการพาราลิมปิกแห่งชาติสวีเดนเป็นตัวแทนประเทศส่งทีมนักกีฬาทีมชาติที่ผ่านรอบคัดเลือกพาราลิมปิกเข้าร่วมแข่งขันทั้งหมด 57 คนใน 15 ชนิดกีฬา
จำนวนผู้เข้าแข่งขัน

| กีฬา | ชาย | หญิง | รวม |
| --- | --- | --- | --- |
|  กรีฑา | 3 | 2 | 5 |

| รวม | 3 | 2 | 5 |
กรีฑา

ผลการแข่งขันดังนี้:
| นักกีฬา | รายการ | ฮีท> ผล | ฮีท> อันดับ | ชิงชนะเลิศ> ผล | ชิงชนะเลิศ> อันดับ |
| --- | --- | --- | --- | --- | --- |
| เจฟฟรีย์ อิจ | Men's shot put F20 | — | — | 15.30 | 5 |
| เปอร์ จอนส์สัน | Men's long jump F12 | — | — | 6.71 | 9 |
| โทเบียส จอนส์สัน | Men's 100 m T12 | 11.57 | 8 | ไม่ผ่าน | ไม่ผ่าน |
| โทเบียส จอนส์สัน | Men's long jump F12 | — | — | 6.97 | 6 |
| วิคตอเรีย คาร์ลสสัน | Women's long jump T11 | — | — | 4.49 | 7 |
| กุนิลลา วาลเลงเกรน | Women's 800 m T54 | 1:54.51 | 6 | ไม่ผ่าน | ไม่ผ่าน |
| กุนิลลา วาลเลงเกรน | Women's 1500 m T54 | 3:30.99 | 7 q | 3:30.14 | 10 |
| กุนิลลา วาลเลงเกรน | Women's 5000 m T54 | 12:07.88 | 6 q | 12:20.15 | 10 |
ดูเพิ่ม

ประเทศสวีเดนในโอลิมปิกฤดูร้อน 2016
ประเทศสวีเดนในพาราลิมปิก
ประเทศสวีเดนในโอลิมปิก
รายชื่อนักกีฬาสวีเดนที่ได้รับเหรียญรางวัลพาราลิมปิก
แหล่งข้อมูลอื่น

เว็บไซต์หลัก
คณะกรรมการพาราลิมปิกสากล
ผลและสถิติ
| ด ค กประเทศที่เข้าร่วมแข่งขันพาราลิมปิกฤดูร้อน 2016 ที่ รีโอเดจาเนโร ประเทศบราซิล |
| --- | --- | --- |
| แอฟริกา |   แอลจีเรีย   แองกวิลลา   เบนิน   บอตสวานา   บูร์กินาฟาโซ   บุรุนดี   แคเมอรูน   กาบูเวร์ดี   แอฟริกากลาง   ชาด   คอโมโรส   สาธารณรัฐคองโก   สาธารณรัฐประชาธิปไตยคองโก   จิบูตี   อียิปต์   อิเควทอเรียลกินี   เอริเทรีย   เอธิโอเปีย   กาบอง   แกมเบีย   กานา   กินี   กินี-บิสเซา   โกตดิวัวร์   เคนยา   เลโซโท   ไลบีเรีย   ลิเบีย   มาดากัสการ์   มาลาวี   มาลี   มอริเตเนีย   มอริเชียส   โมร็อกโก   โมซัมบิก   นามิเบีย   ไนเจอร์   ไนจีเรีย   รวันดา   เซาตูแมอีปริงซีป   เซเนกัล   เซเชลส์   เซียร์ราลีโอน   โซมาเลีย   แอฟริกาใต้   ซูดานใต้   ซูดาน   เอสวาตีนี   แทนซาเนีย   โตโก   ตูนิเซีย   ยูกันดา   แซมเบีย   ซิมบับเว  |  |
| อเมริกา |   แอนทีกาและบาร์บิวดา   อาร์เจนตินา   อารูบา   บาฮามาส   บาร์เบโดส   เบลีซ   เบอร์มิวดา   โบลิเวีย   บราซิล   หมู่เกาะบริติชเวอร์จิน   แคนาดา   หมู่เกาะเคย์แมน   ชิลี   โคลอมเบีย   คอสตาริกา   คิวบา   ดอมินีกา   สาธารณรัฐโดมินิกัน   เอกวาดอร์   เอลซัลวาดอร์   กรีเนดา   กัวเตมาลา   กายอานา   เฮติ   ฮอนดูรัส   จาเมกา   เม็กซิโก   นิการากัว   ปานามา   ปารากวัย   เปรู   ปวยร์โตรีโก   เซนต์คิตส์และเนวิส   เซนต์ลูเชีย   เซนต์วินเซนต์และเกรนาดีนส์   ซูรินาม   ตรินิแดดและโตเบโก   สหรัฐ   อุรุกวัย   เวเนซุเอลา   หมู่เกาะเวอร์จินของสหรัฐ  |  |
| เอเชีย |   อัฟกานิสถาน   บาห์เรน   บังกลาเทศ   ภูฏาน   บรูไน   กัมพูชา   จีน   ติมอร์-เลสเต   ฮ่องกง   อินเดีย   อินโดนีเซีย   อิหร่าน   อิรัก   ญี่ปุ่น   จอร์แดน   คาซัคสถาน   คีร์กีซสถาน   ลาว   เลบานอน   มาเลเซีย   มัลดีฟส์   มองโกเลีย   พม่า   เนปาล   เกาหลีเหนือ   โอมาน   ปากีสถาน   ปาเลสไตน์   ฟิลิปปินส์   กาตาร์   ซาอุดีอาระเบีย   สิงคโปร์   เกาหลีใต้   ศรีลังกา   ซีเรีย   จีนไทเป   ทาจิกิสถาน   ไทย   เติร์กเมนิสถาน   สหรัฐอาหรับเอมิเรตส์   อุซเบกิสถาน   เวียดนาม   เยเมน  |  |
| ยุโรป |   แอลเบเนีย   อันดอร์รา   อาร์มีเนีย   ออสเตรีย   อาเซอร์ไบจาน   เบลารุส   เบลเยียม   บอสเนียและเฮอร์เซโกวีนา   บัลแกเรีย   โครเอเชีย   ไซปรัส   เช็กเกีย   เดนมาร์ก   เอสโตเนีย   ฟินแลนด์   ฝรั่งเศส   จอร์เจีย   เยอรมนี   สหราชอาณาจักร   กรีซ   ฮังการี   ไอซ์แลนด์   ไอร์แลนด์   อิสราเอล   อิตาลี   คอซอวอ   ลัตเวีย   ลีชเทินชไตน์   ลิทัวเนีย   ลักเซมเบิร์ก   มาซิโดเนีย   มอลตา   มอลโดวา   โมนาโก   มอนเตเนโกร   เนเธอร์แลนด์   นอร์เวย์   โปแลนด์   โปรตุเกส   โรมาเนีย   รัสเซีย   ซานมารีโน   เซอร์เบีย   สโลวาเกีย   สโลวีเนีย   สเปน   สวีเดน   สวิตเซอร์แลนด์   ตุรกี   ยูเครน  |  |
| โอเชียเนีย |   อเมริกันซามัว   ออสเตรเลีย   หมู่เกาะคุก   ฟีจี   กวม   คิริบาส   หมู่เกาะมาร์แชลล์   ไมโครนีเชีย   นาอูรู   นิวซีแลนด์   ปาเลา   ปาปัวนิวกีนี   ซามัว   หมู่เกาะโซโลมอน   ตองงา   ตูวาลู   วานูวาตู  |  |
| อื่นๆ |   นักกีฬาอิสระ   นักกีฬาผู้ลี้ภัย  |  |